Nafarroako Parlamentuko Mahaiak, 2022ko urtarrilaren 10ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Buil García jaunak aurkeztutako gaurkotasun handiko galdera, osasun langileei eragindako higatze emozional eta profesionala zuzendu eta konpentsatzeko neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2022ko urtarrilaren 10ean

Lehen lehendakariordea: María Inmaculada Jurío Macaya

GALDERAREN TESTUA

Nafarroako Podemos-Ahal Dugu foru parlamentarien elkarteari atxikitako foru parlamentari Mikel Buil García jaunak, Legebiltzarreko Erregelamenduan xedatuaren babesean, gaurkotasun handiko honako galdera hau aurkezten du, Osasuneko kontseilariak urtarrilaren 13ko Osoko Bilkuran ahoz erantzun dezan:

Osasun zerbitzuko langileen oporren atzeratzea ikusirik eta pandemia eragiten ari den higatze emozional eta profesional agerikoa aintzat hartuta.

Zer neurri proposatzen ditu Nafarroako Gobernuak egoera honek langileei eragindako desoreka zuzendu eta konpentsatzeko?

Iruñean, 2021eko urtarrilaren 10ean

Foru parlamentaria: Mikel Buil García